text: Idan har aka yi amfani da wake wajen rarraba kan al'umma da yada kabilanci wanda ya sanya a halin yanzu ake samun wasu mutane masu tsananin kabilanci suna kashe mutane a bangarori daban-daban na duniya..., lalle hakan amfani ne mai muni. A saboda haka wajibi ne ku yi taka tsantsan. Kuna iya rera wata waka a nan, to amma a halin yanzu da ake da hanyoyin isar da sakonni irin su bidiyo, internet da sauran kafafen isar da sakon cikin gaggawa, nan take wannan wakar za ta yadu, sai wasu jahilai masu tsaurin ra'ayi su tunzura, jama'a su fada wa junansu, a zubar da jini a nan da can.